सचिव बरालले भने, “सिटीइभिटीबाट उत्पादित जनशक्तिको हातमा काम, खल्तीमा दाम र थालमा माम पाउने गरी हुनुपर्छ, प्राविधिक शिक्षा लिएका कुनै पनि जनशक्ति खाली हात बस्नु पर्ने अवस्था आउनु हुँदैन ।” कार्यक्रममा कोलम्बो प्लान स्टाफ कलेजका महानिर्देशक डा रामहरि लामिछानेले प्राविधिक शिक्षा एवं व्यावसायिक तालीम परिषद्को व्यवस्थापनको प्रभावकारिता र दक्षता अभिवृद्धि गर्नुपर्ने बताए ।
